Jackson Pollock

Jackson Pollock (1912–1956) var en amerikansk maler, og en av de sentrale figurene i den kunstneriske bevegelsen kjent som abstrakt ekspresjonisme. Hans karakteristiske malestil som besto i å dryppe maling på liggende lerreter, ble det sterkeste uttrykket for grenen av den abstrakte ekspresjonismen kalt action painting, og ga ham tilnavnet «Jack the Dripper».

Liv og virke
 Bakgrunn
Jackson Pollock var den yngste av fem barn til Stella May (født McClure) og LeRoy Pollock, som begge kom fra Iowa. Jackson tilbragte sin barndom i Arizona ocg vokste opp i det sørlige California. Han ble godt kjent med det sørvestlige USAs inianerkunst, særlig deres sandmaleri, og fant inspirasjon i dette da han senere skapte sine store abstrakte ekspresjonistiske malerier.

Kunstner
Han hadde sin første soloutstilling i Peggy Guggenheim Art of this Century gallery i New York i 1943.

Pollocks verker viser hvordan individet kan bryte grenser og utvikle sterke nye ideer. Utstillingen bestod av arbeider fra Pollock og andre abstrakt ekspresjonistiske malere. De ville vise hva frihet og demokrati kunne føre til.Saunders, F. S. (2000): The Cultural Cold War. The CIA and the World of Arts and Letters, New York: Free Press.

Hans fremste verker tilkom i perioden 1947–1951. For det var i 1947 at det dramatiske skiftet i stilen hans slo inn, hvor han begynte med «dryppe-teknikken». Han brukte malerpenslene som verktøy for å dryppe malingen, og de kom aldri i kontakt med lerretet. Hans teknikk med å dryppe eller helle maling blir sett på som en av opprinnelsene til ordet «action painting». I denne prosessen beveget han seg vekk fra et figurativt uttrykk, og utfordret den vestlige tradisjonen med å bruke staffeli og pensler. 

Etter 1951 ble hans malerier mørkere i fargetonene, og han begynte dessuten å reintrodusere figurative elementer.

Pollock benyttet seg av fler forskjellige typer malerfarge og holdt seg ikke bare til de kunstnersfarger som fantes til hånde den gang. Ved behov brukte hus- og industrifarger. Han begynte blant annet å bruke akrylfarge etter å i 1936 ha deltatt ved et eksperimentelt workshop i New York, holdt av den meksikanske muralmaleren David Alfaro Siqueiros.Laura Monroe. A History of Acrylic Painting Artmine, Agora Gallery Chelsea, New York. Lest 29. juni 2017.  I drypp-teknikk-maleriene benyttet han ofte både kunstners-oljefarge og alkyd-husfarge.Michael R. Schilling et al.: Studies of modern oil-based artists' paint media by gas chromatography/mass spectrometry I: Tom Learner (red.), Modern Paints Uncovered: Proceedings from the Modern Paints Uncovered Symposium. The Getty Conservation Institute, 2007. . Lest 29. juni 2017.

Pollock tilsluttet seg ikke noen  kunstnergrupper og hadde ikke noen elever. Den nederlandske maleren Willem de Kooning var den som kunstnerisk stod ham nærmest. Kunstvitere betrakter Pollock og de Kooning som ledere for den spontanistiske fløy innen abstrakt ekspresjonisme. 

Pollock døde i en bilulykke. Han kjørte da i påvirket tilstand.

Referanser

Kategori:Kunstnere fra USA
Kategori:Personer fra USA av skotsk opphav
Kategori:Personer fra Park County i Wyoming
Kategori:Personer fra Arizona
Kategori:Personer fra Butte County i California